kardosdrur/scandi-wiki huggingface dataset:
Pure McCartney

Pure McCartney er et livealbum med Tim Christensen, Mike Viola og Tracy Bonham samt Christensens backingband The Damn Crystals fra 2013. Det er en optagelse af en enkeltstående koncert i Vega, København, som var hyldest til Paul McCartney og hans sange. Albummet modtog fem ud af seks stjerner i musikmagasinet GAFFA.

Spor 
 "Too Many People" - 4:34
 "3 Legs" - 3:03
 "Ram On" - 2:48
 "Dear Boy" - 2:37
 "Uncle Albert / Admiral Halsey" - 5:14
 "Smile Away" - 4:10
 "Heart of the Country" - 2:39
 "Monkberry Moon Delight" - 4:43
 "Eat At Home" - 3:37
 "Long Haired Lady" - 7:07
 "The Back Seat of My Car" - 5:20
 "Venus And Mars / Rock Show" - 8:04
 "Coming Up" - 4:15
 "Live and Let Die" - 3:21
 "Maybe I'm Amazed" - 4:45
 "Junk" - 3:41
 "Band on the Run" - 5:59

Referencer

Eksterne henvisninger 
 Pure McCartney på Discogs

Tim Christensen-album
Livealbum fra 2013
Live at Abbey Road Studios 2004

Live At Abbey Road Studios 2004 er et livealbum af den danske sanger Tim Christensen. Det blev udgivet i 2004 og modtog fire ud af seks stjerner af Soundvenue.

Spor 
 "Jump The Gun" - 3:16
 "Isolation Here I Come" - 4:07
 "Secrets On Parade" - 4:37
 "Let's Face It" - 3:54
 "Don't Leave Me But Leave Me Alone" - 9:54
 "Surfing The Surface" - 4:35
 "Love Is A Matter Of..." - 3:05
 "Whispering At The Top Of My Lungs" - 4:58
 "Get The Fuck Out Of My Mind" - 7:53
 "Screaming At The Top Of My Lungs" - 2:11
 "Caterpillar" - 9:00
 "Love Is A Loser's Game" - 3:05
 "Right Next To The Right One" - 5:11
 "Time Is The Space Between Us" - 4:47
 "No Easy Key" - 4:00
 "Lost And Found" - 3:02
 "Kings Garden" - 3:35
 "Barbedwired Babys Dream" - 2:40
 "How Far You Go" - 3:08

Referencer

Eksterne henvisninger 
 Live at Abbey Road Studios 2004 på Discogs

Livealbum fra 2004
Tim Christensen-album
Musik i 2012

Musik i 2012 er en oversigt over udgivelser, begivenheder, fødte og afdøde personer med tilknytning til musik i 2012.

Begivenheder
21. januar - Soluna Samay vinder Dansk Melodi Grand Prix med sangen "Should've Known Better".
26. maj - Finalen i Eurovision Song Contest afvikles i Baku, Aserbajdsjan, og Loreen vinder konkurrencen for Sverige med sangen "Euphoria".
 26. juni – 3. juli - Roskilde Festival afholdes med blandt andre Arctic Monkeys, Iron Maiden, Kings of Leon og P.J. Harvey på programmet.
 8. - 12. august - Smukfest afholdes med blandt andre Bryan Adams, Blur, Ice Cube og David Guetta på programmet.

Dødsfald

Album udgivet i året 
Musikalbum fra 2012

Kilder 

 
Begivenheder i 2012
Kristina Pimenova

Kristina Ruslanovna Pimenova (Russisk: Кристина Руслановна Пименова, født den 27. december 2005) er en russisk børnemodel og skuespillerinde, der bor i USA.

Pimenovas far: Ruslan Pimenov er en tidligere fodboldspiller og hendes mor: Glikerija Sjirokova, en tidligere model. Pimenova begyndte at gå til mode før sin fjerde års fødselsdag, efter at hendes mor begyndte at sendte billeder til de sociale medier. I 2014 kaldte det amerikanske blad Women Daily magazine Pimenova for "den smukkeste pige i verden".

Børneskuespillere
Mørjefjorden

Mørjefjorden er en fjord i indsejlingen til Grenland, på grænsen mellem Porsgrunn] og Larvik i Vestfold og Telemark fylke i Norge. Den er tre kilometer lang, og strækker sig fra vestsiden af Mølen   til Sildevika ved Mørje.

Etter Snorri Sturlusons beretning kan det se ud som at det var  i fjorden at Olav den hellige i det store søslag ved Nesjar besejrede Svend jarl palmesøndag 1016.

Referenser 

Fjorde i Vestfold og Telemark

Porsgrunn
Larvik
Sandefjordsfjorden

Sandefjordsfjorden er en omtrent 9 km lang fjord i Sandefjord kommune i Vestfold og Telemark fylke i Norge. Den ligger vest for Vesterøya. Inderst i fjorden ligger byen Sandefjord. 

Indløbet til fjorden er mellem Holtskjæra i øst og Kjerringholmene i vest, og i den ydre del af fjorden grænser den til Larvik kommune i vest. 

Af vige og bugter i fjorden finder man Folehavna, Håkarvika, Rørvika, Slottsvika og Korsvika. 

I 2006 var der en diskussion i byen om man skulle skære navnet til så den kun hed «Sandefjorden» da en politiker synes det bled lidt dobbeltkonfekt med Sandefjordsfjorden. Men der blev ikke skiftet navn så fjorden har endnu sit oprindelige navn.

Kilder og henvisninger

 Sandefjordsfjorden på norgeskart.no

Fjorde i Vestfold og Telemark
Sandefjord
For lækker til love

For lækker til love er et dansk reality-program, hvis præmis er, at en række kræsne singler dater potenielle partnere. Blandt de medvirkende har bl.a. været Ciano, Gustav Salinas og Sy Lee.

Første sæson havde premiere den 24. april 2011. Anden sæson havde premiere den 1. september 2011. Det blev sendt frem til 2014, men i foråret 2019 blev det relanceret.

Referencer 

Realityshows fra Danmark
TV3-programmer
Danske tv-serier fra 2010'erne
Marius Myhlendorff

Johannes Marius Myhlendorff/Mühlendorff (28. marts 1868 i Aalborg-27. november 1905 i København) var en dansk typograf og idrætspioner medlem af Københavns FF.

Marius Myhlendorff var medstifter af Københavns Fodsports-Forening (senere Københavns Idræts Forening) på Alfred Benses ungkarleværelse på Blegdamsvej 128, da tolv unge løbs- og gangsportsentusiaster 24. oktober 1892 stiftende den første atletikforening i Danmark.

Eksterne henvisninger/kilder 
 Københavns Idræts-Forening – Københavns Fodsports-Forening 24. oktober 1942 50 Aar. Udgivet i anledning af Københavns Idræts Forenings 50 års jubilæum 24. oktober 1942. Chr. Christiansens bogtrykkeri, København. 1942.
 KIF 100 Aar – Københavns Idrætsforening 24. oktober 1992. Udgivet i anledning af Københavns Idræts Forenings 100 års jubilæum 24. oktober 1992.

Personer fra Aalborg
Idrætsledere fra Danmark
Typografer fra Danmark
Niels Christen Bendix Bjarnesen

Niels Christen Bendix Bjarnesen (23. februar 1879 i Vestmannaeyjasókn, Rangárvallasýsla, Island-?) var en islandsk buntmager og idrætspioner medlem af Københavns FF.

Bendix Bjarnesen var medstifter af Københavns Fodsports-Forening (senere Københavns Idræts Forening) på Alfred Benses ungkarleværelse på Blegdamsvej 128, da tolv unge løbs- og gangsportsentusiaster 24. oktober 1892 stiftende den første atletikforening i Danmark.  

Bendix Bjarnesen udvandrede 1919 till USA.

Eksterne henvisninger/kilder 
 Københavns Idræts-Forening – Københavns Fodsports-Forening 24. oktober 1942 50 Aar. Udgivet i anledning af Københavns Idræts Forenings 50 års jubilæum 24. oktober 1942. Chr. Christiansens bogtrykkeri, København. 1942.
 KIF 100 Aar – Københavns Idrætsforening 24. oktober 1992. Udgivet i anledning af Københavns Idræts Forenings 100 års jubilæum 24. oktober 1992.

Personer fra Island
Idrætsledere fra Island
Forchhammersvej

Forchhammersvej er en cirka 350 meter lang gade på Frederiksberg i København. Gaden går fra Vodroffsvej til H.C. Ørsteds Vej. Ved Forchammersvej ligger Sankt Markus Plads og Sankt Markus Kirke.

Forchhammersvej er opkaldt efter geologen og kemikeren Johan Georg Forchhammer (1794-1865).

Historie 
 1903 – Det første danske kollektivhus indvies på hjørnet af Forchhammersvej og Sankt Markus Plads.
 1944 – Under ildkamp med Gestapo blev Robert Jensen og Thorkild Tronbjerg dræbt på organisationen Dansk-Svensk Flygtningetjenestes illegale postkontor på Forchhammersvej 7.

Kendte bygninger og beboere 

 Nr. 4-6 – Centralbygning tegnet af Jens Christian Kofoed og bygget 1903-05.
 Nr. 12A – Sankt Markus Kirke opført 1900-1902.
 Nr. 12-16 – Beboelsesejendomme tegnet av Andreas Clemmensen med tydelig engelsk indflydelse.
 Nr. 18 – Det danske Selskabs Skole tegnet af Martin Borch og bygget 1899-1900.
 Nr. 20 – Forhenværende overrabbiner Bent Melchior voksede her op på i en lejlighed, efter at familien pga. nazismen var vendt tilbage til Danmark fra Beuthen i Schlesien 1933.
 Nr. 5 – Skuespilleren Peter Malberg flyttede i 1920'erne ind i en lejlighed, som blev hans hjemsted i en del år fremover.
 Nr. 23 – Beboelsesejendomme tegnet af Christian Mandrup-Poulsen og bygget 1902.

 Rundt 1900 havde Kjøbenhavns Boldklub en græsbane på Forchhammersvej.

Forchhammersvej i film 
 Sidste stop Forchhammersvej er en dokumentarfilm instrueret af Christian Vorting.
 Sankt Markus Kirke var 2003 lokation i dogmefilmen Se til venstre, der er en Svensker.
 Forchhammersvej er med i filmen "Sjov i gaden" med Dirch Passer fra 1969 . I filmen skal Dirch Passer besøge lille Winnies tante Anna på Forchhammersvej nr. 9, på Frederiksberg. Dette vanskeliggøres dog, da nr. 9 slet ikke eksisterer.

Noter

Eksterne henvisninger 

Gader på Frederiksberg
Slægten Forchhammer
Musik i 2013

Musik i 2013 er en oversigt over udgivelser, begivenheder, fødte og afdøde personer med tilknytning til musik i 2013.

Begivenheder

21. januar - Emmelie de Forest vinder Dansk Melodi Grand Prix med sangen "Only Teardrops".
26. maj - Finalen i Eurovision Song Contest afvikles i Malmø, Sverige, og Emmelie de Forest vinder konkurrencen for Danmark med "Only Teardrops".
 29. juni – 7. juli - Roskilde Festival afholdes med blandt andre Kraftwerk, Rihanna, The National, Queens of the Stone Age og Slipknot på programmet.
 7. - 11. august - Smukfest afholdes med blandt andre Prince, Avicii, MC Hammer og Kings of Leon på programmet.

Dødsfald

Album udgivet i året 
Musikalbum fra 2013

Referencer 

 
Begivenheder i 2013
Abessiv

Abessiv er en grammatisk kasus, der betegner mangel eller fravær, hvilket på andre sprog uden abessiv angives ved et præpositionsled (fx uden ~ ) eller med en endelse (-fri eller -løs).

Abessiv findes i finsk-ugriske sprog, i somali og i martuthunira (et australsk sprog).

Ordet abessiv kommer af latin abesse (være fraværende). Et andet navn, karitiv, bruges i forbindelse med kaukasiske sprog; af latin carere (at mangle). Et tredje navn er privativ af latin privare (at berøve), men privativ bruges også om affikser med samme funktion, uden at der er tale om kasus.

Kasus har i stor udstrækning samme funktion som præpositionsled i andre sprog. Beslægtede kasus er: essiv (adverbiel tilstand), adessiv (»nær ved«), inessiv (»inde i«) og superessiv (position, »på«) til betegnelse af beliggenhed; eller for abessivs vedkommende fravær, mangel på tilstedevær.

Grammatik
Kasus
Det udvidede tekstbegreb

Det udvidede tekstbegreb er et tekstvidenskabeligt og danskdidaktisk begreb, der slår fast, at danskfagets tekster ikke kun er litterære tekster, men at også film, musikvideoer, tv-serier er relevante teksttyper at studere i undervisningsmæssige og akademiske sammenhænge. Begrebet blev udviklet i 1960'erne inden for litteratur- og sprogvidenskaben. I gymnasiet blev begrebet formelt introduceret med en bekendtgørelse fra 1971. Den faglige inspiration til begrebet kom fra strukturalismen og semiotikken, der så/ser alle kulturelle udtryksformer som en for tekster.

Referencer

Humaniora
Martuthunira

Martuthunira var et australsk sprog, der taltes i Vest-Australien; det var et pama-nyungansk sprog, der blev talt af områdets oprindelige befolkning.

Sprog i Australien
Astrid Nielsen

Astrid Søndergård Nielsen (født 5. december 2002 i Grindsted, Billund Kommune, Danmark) er en dansk svømmer.

Hun svømmer i Esbjerg Svømmeklub.
Til hverdag går hun på Østerbyskolen i Vejen.

Resultater 
Hun vandt i sommeren 2018 DM i langbane hvor hun vandt 50m bryst, 100m bryst og 200m bryst og var med til at vinde 4x100 hold-medley.

Svømmere fra Danmark
Personer fra Grindsted
Holstebro Avis

Holstebro Avis, grundlagt 1851, var et dansk dagblad, der blev udgivet frem til 1962. Avisen var ejet og udgivet af redaktør G. Lund fra 1851 til 1879, fra 1879 til 1915 af Red. V. F. Welsch og fra 1915 til 1920 af A/S Holstebro Avis med en kapital på 30.000 kr. blandt andet ledet af proprietær A. M. Berg. Fra 1920 til 1921 var avisen ejet og udgivet af A/S Den Konservative Presse i Ringkøbing Amt med en kapital på 45.000 kr. blandt andet ledet af P. Olufsen, fra 1922-1925 af Red. Haagensen, fra 1925-1945 af Ringkøbing Amts konservative Blade (RAKOB) .

Historie 
Bladet blev i sin begyndelse opfattet som beskedent og farveløst, men vandt efterhånden indpas i byen. Holstebro Avis fik politisk farve og hørte i 1880'erne til blandt de stridbareste højreblade. Dette skete efter at bladet fastansatte dyrlæge Welsch. Den konservative avis gjorde den til byens avis og i mindre grad landdistriktets avis, hvilket medførte at avisens ikke havde en særlig stor vækst. Avisen var præget af økonomiske problemer og modtog blandt andet støtte fra partiet. I 1946 blev det besluttet at Holstebro Avis skulle indgå i en konservativ bladkoncentration for hele amtet, som forseglede isolationen fra det bredere publikum .

Navnevarianter 
 Holstebro Avis (1851-1962)

Referencer 

 De Danske Aviser

Eksterne henvisninger 
 Digitaliserede udgaver af Holstebro Avis i Mediestream
 Holstebro Avis i opslagsværket "De Danske Aviser"

Aviser fra Danmark
Etableret i 1851
Musik i 2014

Musik i 2014 er en oversigt over udgivelser, begivenheder, fødte og afdøde personer med tilknytning til musik i 2014.

Begivenheder

8. marts - Basim vinder Dansk Melodi Grand Prix med sangen "Cliche Love Song".
10. maj - Finalen i Eurovision Song Contest afvikles i København, Danmark, og Conchita Wurst vinder konkurrencen for Østrig med "Rise Like a Phoenix".
 29. juni – 6. juli - Roskilde Festival afholdes med blandt andre The Rolling Stones, Arctic Monkeys, OutKast, Stevie Wonder og Major Lazer på programmet.
 6. - 10. august - Smukfest afholdes med blandt andre 50 Cent, Pet Shop Boys, Skrillex og Deadmau5 på programmet.

Dødsfald

Album udgivet i året 
Musikalbum fra 2014

Referencer 

 
Begivenheder i 2014
Randers Dagblad

Randers Dagblad , grundlagt 1874, var et dansk dagblad, der blev udgivet frem til 1976. Avisen blev grundlagt af bogtrykker C.J. Rye, som ligeledes ejede og udgav avisen frem til sin død i 1899. Fra 1899 til 1905 var avisen ejet og udgivet af enkefru Rye og fra 1906 under navnet Randers Dagblad og Folketidende ved Brødrene Rye af stifterens sønner Valdemar Rye og Arnold Rye frem til 1942. Fra 1942 til 1946 var avisen ejet og udgivet af Valdemar Rye. Fra 1946 frem til 1970 blev avisen ejet af et I/S af Valdemar Ryes børn, Axel Rye (redaktør), Otto Rye (bogtrykker), Else Duché (udtrådt 1962) samt Kirsten Hammerich (udtrådt 1958). Fra 1971 til 1976 blev avisen ejet af De Bergske Blade med Knud Mogensen som redaktør.

Historie 
C.J. Rye købte Rasmussens Trykkeri efter at have været i samråd med lokale venstremænd i maj 1873. Hermed startede han sit trykkeri, men havde interesse i nyhedsformidling og grundlagde derfor Randers Dagblad, byens anden avis og dens venstreblad i 1874. 

Fra 1890 var Randers Dagblad i stærk konkurrence med Randers Venstreblad, men Randers Dagblad lagde sig i spidsen teknisk med store investeringer. I 1920'erne var Randers Dagblad amtets største avis. I årene op til 1. Verdenskrig var der fremgang hos avisen, som følge af de store tekniske investeringer samtidig med, at de to brødre Rye forvaltede bladet med økonomisk og redaktionel succes og med sans for behovet hos avisens overvejende landbopublikum. 

I 1960'erne kørte avisen med forældet teknik og hovedkonkurrenten Randers Amtsavis truede, samtidig med, at avisen gjorde to større fejlinvesteringer. Først og fremmest købte avisen udgivelsesretten til Grenaa Folketidende, under den opfattelse, at avisen havde flere abonnenter end den reelt havde. Dernæst indkøbte avisen endnu en rotation, som ikke kunne samkøres helt tilfredsstillende med den eksisterende. 

I 1971 fik De Bergske Blade udgivelsesretten til Randers Dagblad, som fortsatte avisen frem til 1976.

Navnevarianter 
 Randers Dagblad og Folketidende (1874-1970)
 Randers Dagblad (1971-1976)

Referencer og eksterne henvisninger 

 Digitaliserede udgaver af Randers Dagblad i Mediestream

Aviser fra Danmark
Etableret i 1874
Ólavur Hátún

Ólavur Hátún (født 17. februar 1931 på  Svínoy - 25. juli 2018 i Tórshavn, Færøerne) 
var en færøsk kulturpersonlighed; korleder, musikskoleleder og lærer. 
Han var søn af Hjalmar og Brynhild Hátún og han giftede sig med Ása Jense i 1973.

Uddannelse
Student fra Tórshavn 1949. Uddannet på lærerskolen i Tórshavn 1952. Lærer i Haldórsvík í 1953-54; lærer i Toftir 1954. 
I december 1956 uddannet fra Statens Gymnastikskole i Oslo, samt enkeltfagsstuderende i sang fra Musikkonservatoriet i Oslo. 
Ansat som underviser på det færøske lærerseminarium fra 1966. Senere initiativtager til og leder af Tórshavn Musikskole, frem til sin pension.

Musikalsk virke
Oprettede radiokoret, som senere blev til Havnarkoret i 1966. 
Initiativtager til en lang række klassiske koncerter på Færøerne sammen med bl.a. symfoniorkestret.

Priser 
1997 M.A. Jacobsens kulturpris. 
2003 Færøernes hæderspris. 
2015 FMA Faroese Music Awards hæderspris

Eksterne henvisninger 
Ólavur Hátún, setur.fo
Ólavur Hátún deyður 87 ára gamal, in.fo, 25.07.2018 
 Minningarorð - Ólavur Hátún, Norðlýsið, 02.08.2018

Referencer 

Lærere fra Færøerne
Personer fra Thorshavn
Musikere fra Færøerne
Johannes Krogh

Johannes Thoft Krogh (født 29. januar 1919 i Tønning Sogn, død 22. oktober 1980 i Rønne) var en dansk præst og missionær for Dansk Santalmission.

Johannes Krogh blev cand.theol. i 1944. I 1945 blev han hjælpepræst i Moltrup og Bjerning Sogne. I 1946 blev han gift med cand.theol. Magda Hartvig.. Samme år indtrådte han i Dansk Santalmissions tjeneste, og i 1947 rejste ægteparret Krogh til Nordindien. 

Kroghs første opgave var som forstander (principal) for  Kaerabani Kostskole i den indiske delstat Jharkhand fra 1947.

Fra 1948-53 var Krogh i evangeliserende arbejde som distriktsmissionær blandt Boro-folket i Gaurāng i Assam.

I 1953 vendte Johannes og Magda Krogh tilbage til Jharkhand, til byen Benagaria, hvor Johannes Krog blev rektor for præsteskolen Santal Theological Seminary og Magda Krogh blev teologisk lærer. Frem til 1972 havde de deres tjeneste her med uddannelse af santalere og boroer til præster. Under Johannes Kroghs ledelse blev præsteseminariet udvidet og konsolideret, og i 1963 blev det sammensluttet med Serampore Universitetes teologiske fakultet (under dette).

I 1972 flyttede Kroghs til Calcutta i Vestbengalen. Johannes Krogh blev universitetssekretær (hhv. associated registrar fra 1972-74 og fungerende registrar fra 1974-78) ved Serampore Universitetet (Senate of Serampore College), som var den øverste administrative stilling for Indiens 24 præsteseminarier. For sin indsats ved universitetet blev Krogh hædret med en æresdoktorgrad i forbindelse med afslutningen af sin tjeneste i 1978.

I foråret 1978 vendte Kroghs tilbage til Danmark.. Johannes Krogh fik embede som sognepræst ved Allinge Kirke i 1979, og han døde i 1980. Han er begravet i Østerlars.

Noter

Referencer

Eksterne henvisninger 
 Danmissions Fotoarkiv Johannes Thoft Krogh - Billeder af Krogh, hans relationer og arbejdssteder.
 
 Johannes Krogh på Den store Danske

Kristne missionærer
Missionærer fra Danmark
Præster fra Danmark
Danskere i 1900-tallet
Personer i 3. udgave af Dansk Biografisk Leksikon
Kollektivkoordineringen

Kollektivkoordineringen, forkortet KOKOO, var en organisation, der koordinerede aktiviteter i relation til kollektiver og kollektivgrupper.

Historie 
Kollektivkoordineringen blev startet  i 1969 af de dengang eksisterende kollektiver og kollektivgrupper. Der blev etableret mange kollektiver i 1970'erne, og det var i forbindelse med dette, at KOKOO's væsentligste opgave var i koordineringen af forskellige aktiviteter i forbindelse med kollektiver, herunder formidling af oplysninger om kollektiver til kollektivinteresserede. KOKOO havde tilknyttet frivillige advokater til at beskæftige sig med kollektivrelaterede spørgsmål.

Kollektivbevægelsen havde sin storhedstid i 70erne, hvor der i dagbladet ”Information”s weekendudgave var hele 2 siders annoncer for kollektiver, der søgte medlemmer.

Kokoo blev i flere perioder søgt genoplivet op gennem 2000'erne, men er i dag historie.

Politisk position 
Der var i  Kokoo og kollektivbevægelsen i det hele taget en ideologisk og politisk diskussion af, hvorvidt  bevægelsen var en del af ungdomsoprøret og venstrefløjen. I den forbindelse et oprør mod den borgerlige kernefamilie samt et forum for opgør med eksisterende kønrollemønstre. 

Kokoo opstod som en del af miljøet omkring ”Projekt hus”, i daglig tale ”Huset”, Magstræde 14 i København. KOKOO var ikke en forening, men byggede alene på frivilliges arbejdskraft. Den holdt til i Ungdomsinformationen (senere Use It). Til at varetage den daglige drift var der lange perioder tilknyttet en militærnægter

Kokoo udgav bladet ”KoKoobladet”, der omhandlede forskellige aspekter af kollektivtilværelsen, herunder debat og diskussion. I 1975 og 1976 arrangerede KoKoo i samarbejde med Foreningen Det Ny Samfund 'Kollektivkongræs' i Frøstruplejren.

Referencer 

Tidligere organisationer i Danmark
Etableret i 1969
Programmérbar unijunction-transistor

En programmérbar unijunction-transistor eller PUT, er en nær fætter til tyristoren. Ligesom med tyristoren består den af fire P-N-lag og har en anode og en katode forbundet til det første og sidste lag – og en gate (styreelektrode) forbundet til én af de indre lag.

PUTs kan ikke direkte ombyttes med konventionelle UJT, men udfører en lignende funktion. Med det rette kredsløbsdesign med to "programmerende" modstande for at indstille parameteren , opfører de sig som konventionelle UJT. 2N6027 er et eksempel på en sådan enhed.

Kilder/referencer

Eksterne henvisninger 

 circuitstoday.com: Programmable UJT

Transistortyper
Negativ differentiel modstand
Unijunction-transistor (flertydig)

Unijunction-transistor har flere specialiseringer:
 Unijunction-transistor (originale) - UJT har tre terminaler: En emitter (E) og to baser (B1 og B2).
 Komplementær unijunction-transistor (CUJT).
 Programmérbar unijunction-transistor (PUT) - har følgende terminaler: Anode, katode og gate.
Kronen Vanløse

Kronen er et indkøbscenter i Vanløse i København. Der er cirka 40 butikker inden for tøj, elektronik, indretning, bøger og mad samt et fitnesscenter. Centeret ligger lige ved siden af Vanløse metro- og S-togsstation.

Kronen blev indviet af overborgmester Frank Jensen og rockmusikeren Jesper Binzer 12. oktober 2017. Navnet Kronen sigter blandt andet til trækroner og dermed den grønne bevægelse i området. Desuden henviser det til margarinefabrikken Kronen, der lå i nærheden på Jyllingevej 56.

Eksterne henvisninger 

Kronens hjemmeside

Noter 

Indkøbscentre i København og omegn
Vanløse
Kuopion Palloseura

KuPS eller (Kuopion Palloseura) er en finsk fodboldklub fra Kuopio. KuPS spiller i den finske liga .

Historiske slutplaceringer

Deltagelse i europæiske turneringer

Resultater i UEFA klubturneringer 
Pr. 2. august 2012.

Noter 

Fodboldklubber i Finland
Etableret i 1923
KuPS
FF Jaro

FF Jaro er en finsk fodboldklub fra Jakobstad. FF Jaro spiller i den finske liga . 

Fodboldklubber i Finland
Etableret i 1965
JJK Jyväskylä

JJK Jyväskylä er en finsk fodboldklub fra Jyväskylä. JJK Jyväskylä spiller i den finske liga . 

Fodboldklubber i Finland
Etableret i 2000
Rovaniemen Palloseura

Rovaniemen Palloseura (eller RoPS) er en finsk fodboldklub fra byen Rovaniemi. RoPS spiller i den finske liga .

Historiske slutplaceringer

Noter 

 
Fodboldklubber i Finland
Etableret i 1950
Vaasan Palloseura

Vaasan Palloseura (eller VPS) er en finsk fodboldklub fra byen Vaasa. VPS spiller i den finske liga .

Historiske slutplaceringer

Noter 

Fodboldklubber i Finland
Etableret i 1924
VPS